Nadchádzajúca sobota, 9. septembra, bude patriť tenisu. Na kurtoch v rimavskosobotskej Mestskej záhrade sa uskutoční 7. ročník Mercedes-Benz Koro Cup, ktorý sa stal najväčším tenisovým turnajom neregistrovaných tenistov na Slovensku. Svoje sily si vo štvorhre zmeria 48 mužských párov a 24 zmiešaných párov. Tento rok to však nebude len o tenise.
Na 7. ročníku turnaja nebudú chýbať opäť chýbať predvádzacie jazdy na vozidlách Mercedes-Benz a KIA. "Tento rok je pripravené aj jazda zručnosti. Budeme teda hľadať najzručnejšieho vodiča či vodičku v Rimavskej Sobote," uviedol pre Rimava.sk Vladimír Košin zo spoločnosti Koro, ktorá toto podujatie spoluorganizuje s Mestským tenisovým klubom v Rimavskej Sobote a automobilkou Mercedes-Benz.
Okrem predvádzacích jázd či otestovania zručností za volantom je pre všetkých účastníkov pripravené i občerstvenie od spoločnosti Koro. Ako ďalej Košin poznamenal, začiatok turnaja je o 9:00 hod., kedy ostáva posledná možnosť zaregistrovať sa a hrať o hlavnú výhru – zapožičanie automobilu na víkend.
Zdroj: Rimava.sk